Landkreis Kamenz

Landkreis Kamenz (østsorbisk: Wokrjes Kamjenc) var en Landkreis i den østlige delen av Fristaten Sachsen. Kretsen ble opprettet den 1. januar 1996 gjennom en sammenslåing av kretsene Landkreis Hoyerswerda og Kreis Kamenz. Kretsen var medlem av Euroregion Neiße.

Geografi
Kretsen grenset i nord mot Oberspreewald-Lausitz og Spree-Neiße i Brandenburg, i øst mot Niederschlesischer Oberlausitzkreis, i sørøst mot  Landkreis Bautzen, i sør mot Landkreis Sächsische Schweiz, i sørvest mot den kretsfrie byen Dresden, og i vest mot Landkreis Meißen og Landkreis Riesa-Großenhain.

 Historie 
Under kretsreformen i Sachsen i 1994 og 1996 ble Landkreis Kamenz foreslått opprettet den 1. august 1994 av Kreis Kamenz, Landkreis Hoyerswerda (med unntak av den kretsfrie byen Hoyerswerda) og deler av Landkreis Bischofswerda under navnet Westlausitzkreis. Forslaget ble delvis behandlet av Fristaten Sachsens forfatningsdomstol, delvis grunnet klager om lovligheten av å oppløse kretsene Kreis Dresden-Land, Kreis Hoyerswerda og Kreis Kamenz. Som følge av forfatningsdomstolens avgjørelse ble opprettelsen av kretsen utsatt til den 1. januar 1996. Da ble den opprettet under et annet navn, nemlig Landkreis Westlausitz-Dresdner Land. Samtidig ble den utvidet til å omfatte deler av Landkreis Dresden-Land. Den 1. april 1996 ble den deretter omdøpt til Landkreis Kamenz.

I forbindelse med kretsreformen i Sachsen i 2008 ble Landkreis Kamenz den 1. august 2008 slått sammen med den tidligere kretsen Landkreis Bautzen (1994–2008) og den kretsfrie byen Hoyerswerda til den nye kretsen Landkreis Bautzen.

 Byer og landkommuner 
Landkreis Kamenz bestod av 9 byer og bykommuner, og 24 landkommuner (Gemeinde). 20 av disse kommunene inngikk i 6 interkommunale forvaltningsfellesskap og forvaltningsforbund. Nedenfor ser vi kommunenes innbyggertall pr 31. desember 2006.

Byer
 Bernsdorf (6.409)
 Elstra (3.062)
 Großröhrsdorf (7.174)
 Kamenz (18.009)
 Königsbrück (4.622)
 Lauta (9.760)
 Pulsnitz (6.531)
 Radeberg (18.623)
 Wittichenau (6.168)

Forvaltningsfellesskap og Forvaltningsforbund
Forvaltningsforbundet Am Klosterwasser med Crostwitz, Nebelschütz, Panschwitz-Kuckau, Räckelwitz og Ralbitz-Rosenthal
Forvaltningsfellesskapet Bernsdorf med Bernsdorf og Wiednitz
Forvaltningsfellesskapet Großröhrsdorf med Bretnig-Hauswalde og Großröhrsdorf
Forvaltningsfellesskapet Kamenz-Schönteichen med Kamenz og Schönteichen
Forvaltningsfellesskapet Königsbrück med Königsbrück, Laußnitz og Neukirch
Forvaltningsfellesskapet Pulsnitz med Großnaundorf, Lichtenberg, Oberlichtenau, Ohorn, Pulsnitz og SteinaKommuner
 Arnsdorf (4.837)
 Bretnig-Hauswalde (3.189)
 Crostwitz (1.144)
 Elsterheide (3.920)
 Großnaundorf (1.067)
 Haselbachtal (4.582)
 Laußnitz (2.046)
 Lichtenberg (1.736)
 Lohsa (6.042)
 Nebelschütz (1.237)
 Neukirch (1.768)
 Oberlichtenau (1.472)
 Ohorn (2.523)
 Oßling (2.576)
 Ottendorf-Okrilla (10.094)
 Panschwitz-Kuckau (2.198)
 Räckelwitz (1.230)
 Ralbitz-Rosenthal (1.810)
 Schönteichen (2.358)
 Schwepnitz (2.738)
 Spreetal (2.223)
 Steina (1.801)
 Wachau (4.511)
 Wiednitz (1.040)